Acquila Guest House | LekkeSlaap
Acquila Guest House is die ideale verblyf vir 'n sakereis of vakansie in Durban. Die vriendelike eienaars, Leon en Nonnie Beneke, verseker goeie diens in die stil en rustige buurt, Bluff.
Acquila Guest House het 2 ruim selfsorgeenhede met slaapplek vir 6 en 8 gaste. Een van die selfsorgeenhede het 2 slaapkamers met 2 enkelbeddens of 2 koninggrootte-beddens met 'n slaapbank in die sitkamer. Die eenheid het lugversorging, toegang tot 'n badkamer met 'n stort, 'n sitkamer, 'n oopplan-kombuis en 'n gedeelde braai-area.
Die tweede selfsorgeenheid bied slaapplek aan 8 gaste en beskik oor 3 slaapkamers. Die beddens kan volgens gaste se voorkeure opgemaak word. Die dubbelverdieping-eenheid het lugversorging. Twee van die slaapkamers is bo. Die hoofslaapkamer het 'n en suite-badkamer met 'n stort en die derde slaapkamer is onder. Gaste het toegang tot privaat braaigeriewe en parkeerplek vir 2 voertuie op die perseel.
Eenheid 3 en 4 is dubbeleenhede en geskik vir 2 vriende of paartjies. Dié eenheid het toegang tot 'n lapa met 'n braai en 'n tweeplaatgasstoof. Beide eenhede het lugversorging, tee- en koffiemaakgeriewe, DStv en en suite-storte.
Acquila Guest House het oral lugversorging sodat gaste na 'n dag by die strand kan afkoel. Brighton-strand en Ansteys-strand is 2 km van die gastehuis af. Ushaka Marine World is sowat 15 km van die gastehuis af.